Gyda Enger

Gyda Enger (s. 14. tammikuuta 1993) on norjalainen uransa päättänyt mäkihyppääjä. Hänen seuransa oli Hernes IL

Enger on osallistunut MM-kilpailuihin kaksi kertaa. Oslon MM-kilpailuissa 2011 hän oli normaalimäessä 26:s ja Falunin MM-kilpailuissa 2015 28:s. Vuoden 2014 talviolympialaisissa Enger hyppäsi normaalimäessä 24:nneksi.

Maailmancupissa Enger kilpaili ensimmäisen kerran joulukuussa 2011 Lillehammerissa sijoittuen 38:nneksi. Parhaimmillaan hän sijoittui kuudenneksi tammikuussa 2014 Tšaikovskissa.

Nuorten MM-kilpailuihin Enger on osallistunut kuusi kertaa vuosina 2007, 2008 ja 2010–2013. Joukkuemäessä hän oli neljäs vuonna 2013. Normaalimäessä hän on sijoittunut parhaimmillaan 14:nneksi.

Lähteet 

Norjalaiset mäkihyppääjät
Vuonna 1993 syntyneet
Elävät henkilöt